Noi reglementări privind prevenirea și combaterea spălării banilor și intensificarea controalelor asupra instituțiilor financiare din EMEA, în contextul amplificării incidentelor și riscurilor de această natură
Pe fondul amplificării fenomenelor și riscurilor de spălare a banilor și de finanțare a terorismului, în ultimii ani, s-au intensificat controalele în rândul instituțiilor financiare și urmează noi reglementări în acest domeniu. Astfel, 82% dintre bănci, 76% dintre instituțiile de plată și 81% dintre administratorii de active au fost vizate de inspectii din partea autorităților naționale responsabile cu prevenirea și combaterea spălării banilor și a finanțării terorismului, arată raportul PwC EMEA AML Survey 2024, care a inclus 396 de instituții financiare din 40 de țări din Europa, Orientul Mijlociu și Africa (EMEA). În Europa, aceste controale s-au aplicat în unele țări și regiuni într-o proporție chiar mai ridicată: Franța – 96%, țările nordice – 94%, Europa Centrală și de Est – 85%.